TINE Medlem leder TINEs medlemsarbeid og har ansvaret for drift av eierorganisasjonen og eierstyringsprosesser i TINE
TINE Medlem har ansvaret for medlemsarbeid, som medlemskontakt og medlemsordninger. Informasjon og kommunikasjon mot eiere og tillitsvalgte er også en hovedoppgave.  Herunder både gjennomføring, tilrettelegging og koordinering mot andre avdelinger i TINE.
TINE Medlem har ansvaret for administrativ støtte og oppfølging av eierorgana, som konsernstyret, årsmøtet og rådet. Videre valgkomiteer, eierutvalg, produsentlag og andre arenaer for eiertillitsvalgte. Vi har også ansvaret for å koordinere og dels gjennomføre opplæring og utvikling av tillitsvalgte på alle plan.
Det er 10 ansatte i avdelingen.